**Povzetek revizijskega poročila *Pravilnost financiranja volilne kampanje liste SLOVENSKA NACIONALNA STRANKA – SNS za predčasne volitve poslancev v Državni zbor Republike Slovenije v letu 2014***

Računsko sodišče je izvedlo revizijo *pravilnosti financiranja volilne kampanje liste SLOVENSKA NACIONALNA STRANKA – SNS za predčasne volitve poslancev v Državni zbor Republike Slovenije v letu 2014,* ki jo je organizirala Slovenska nacionalna stranka – SNS.

*Cilja revizije* sta bila izrek mnenja o pravilnosti poročanja v skladu z Zakonom o volilni in referendumski kampanji ter izrek mnenja o pravilnosti poslovanja v skladu z Zakonom o volilni in referendumski kampanji. Računsko sodišče je v reviziji tudi ugotovilo znesek delnega povračila stroškov volilne kampanje, do katerega je upravičen organizator volilne kampanje.

Računsko sodišče je o pravilnosti poročanja v skladu z Zakonom o volilni in referendumski kampanji Slovenski nacionalni stranki – SNS izreklo *pozitivno mnenje.*

Računsko sodišče je o pravilnosti poslovanja v skladu z Zakonom o volilni in referendumski kampanji Slovenski nacionalni stranki – SNS izreklo *mnenje s pridržkom,* ker:

* na posebnem transakcijskem računu za volilno kampanjo v roku za zaprtje računa ni zbrala sredstev za plačilo nastalih stroškov in
* s posebnega transakcijskega računa za volilno kampanjo v roku za zaprtje računa ni poravnala nastalih stroškov.

Ljubljana, 9. aprila 2015